Lodo Petrucci

'O Lodo Petrucci è 'na particulare prucedura burocratica-amministrativa ca, si 'na suggità prufessionistica sportiva fallesce, permette 'e nun perdere 'o patrimonio spurtivo cittadino, obbliganno na suggità nova ca ne vo' eredità 'o passato 'e partì da 'e serie cchiù peccerelle.

'A suggità falluta adda tenè cierti "meriti sportivi", pe' putè permettere l'apertura do lodo: na permanenza cunzecutiva 'e cinche anne dinte 'e serie prufessionistiche, o puro almeno quinnece anne (pure nun cunzecutive) dinte 'a storia.

O' cuntrario, 'a suggità ca trase nun adda tenè nisciuno laccio cu 'a suggità e cu 'e diriggente viecchie ca è falluta, e adda presentà na serie 'e garanzie ncoppa situazzione economica, dimustranne ca essa è forte e cunzistente.

Si s'appresentano cchiù dumande po stesso titulo, è 'o Commune ca se riserva 'e scegliere quale tra cheste suggità è chella ca è cchiù rappresentativa o tene cchiù merito p' eredità 'a storia spurtiva cittadina.

Grazie 'o Lodo'', 'a Suggità ca vene ammessa tene deritto a eredità 'o titulo spurtivo da chella falluta, ma accummencie n'ata vota da 'na categoria cchiù peccerella 'e chella guaragnata ncoppo campo, e ca nce spettava spurtivamente si nun fosse succiesso 'o fallimento. 'A suggità nova nun ave in eredità 'o marchio (ca putrarrà essere comunque accattato all'asta do fallimento), né 'e jucature, ca veneno tutte quante svinculate e so' perciò libbere 'e ghì a jucà addò vonno lloro.

Categoria:Pallone